ai4bharat/Pralekha huggingface dataset:
خواتین اور بچوں کی ترقیات کی وزارت
خواتین واطفال بہبود کی وزارت نے ریاستی حکومتوں کو ہدایت دی ہے کہ وہ ایک مہینے کے اندر بچوں کی نگہداشت سے متعلق اداروں کے رجسٹریشن اور انھیں سی اے آر اے کے ساتھ جوڑنے کو یقینی بنائیں
نئی دہلی،16/جولائی۔ خواتین و اطفال بہبود کی وزیر محترمہ مینکا گاندھی نے ریاستی حکومتوں کو ہدایت دی ہے کہ وہ ایک مہینے کے اندر بچوں کی نگہداشت سے متعلق اداروں کے رجسٹریشن اور انھیں سی اے آر اے کے ساتھ جوڑنے کو یقینی بنائیں۔
جھارکھنڈ میں مشنریز آف چیریٹی کے ذریعے بچوں کو غیرقانونی طور پر گود لئے جانے کے حالیہ معاملات کا ازخود نوٹس لیتے ہوئے محترمہ مینکا سنجے گاندھی نے ریاستوں کو ہدایت دی ہے کہ وہ ملک بھر میں مشنریز آف چیریٹی کے ذریعے چلائے جارہے بچوں کی دیکھ بھال کرنے والے گھروں  کا فوراً معائنہ کرائیں۔
سی سی آئی کے لازمی رجسٹریشن اور انھیں سینٹرل اڈاپشن ریسورس اتھارٹی  سے جوڑنے کا التزام جوینائل جسٹس  قانون 2015 میں کیا گیا ہے، جسے نافذ ہوئے دو سال سے زیادہ ہوچکے ہیں، لیکن کچھ یتیم خانوں نے اس شق کے جواز کو چیلنج کیا تھا۔ دسمبر 2017 میں جب سے سپریم کورٹ نے ان عرضیوں کو مسترد کیا ہے اور قانون کے اس شق کو جائز ٹھہرایا ہے تب سے تقریباً 2300 چائلڈ کیئر اداروں کو سی اے آر اے سے جوڑا جاچکا ہے اور تقریباً 4000 ادارے اب بھی جوڑے جانے باقی ہیں۔ محترمہ مینکا گاندھی نے اس بات پر بھی ناخوشی کا اظہار کیا ہے کہ وہ 2300 ادارے جو کہ سی اے آر اے سے جڑے ہوئے ہیں، ان میں جو بچے موجود ہیں انھیں گود لینے کے نظام کے اندر نہیں لایا گیا ہے۔ توقع ہے کہ محترمہ گاندھی 17 جولائی 2018 کو اس معاملے کو ریاستوں کے خاتون و اطفال بہبود کے وزراء کے ساتھ مجوزہ میٹنگ میں شرکت کے ساتھ اٹھائیں۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ م م۔ م ر(
U-3631
(Visitor Counter : 40
وزیراعظم کا دفتر
وزیر اعظم نے مہاراشٹر اسمبلی میں ایم ایل اے جناب لکشمن جگتاپ کے انتقال پر تعزیت کا اظہار کیا
وزیر اعظم جناب نریندر مودی نے مہاراشٹر اسمبلی میں ایم ایل اے جناب لکشمن جگتاپ کے انتقال پر گہرے رنج و غم کا اظہار کیا ہے۔
وزیر اعظم نے ٹویٹ کیا؛
مہاراشٹرا اسمبلی میں ایم ایل اے جناب لکشمن جگتاپ جی کے انتقال سے دکھی ہوں۔ انہوں نے عوامی فلاح و بہبود اور پونے اور آس پاس کے علاقوں کی ترقی کے لیے بہت زیادہ خدمات انجام دی ہیں ۔ ان کے اہل خانہ اور حامیوں سے تعزیت۔ اوم شانتی۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 74
(
وزیراعظم کا دفتر
یہ دیکھ کر خوشی ہو رہی ہے کہ میگھالیہ کے انناس کو وہ پہچان مل رہی ہے، جس کے وہ مقامی اور بین الاقوامی سطح پر مستحق ہیں: وزیر اعظم
وزیر اعظم جناب نریندر مودی نے کہا ہے کہ انہیں یہ دیکھ کر خوشی ہو رہی ہے کہ میگھالیہ کے انناس کو وہ پہچان مل رہی ہے، جس کے وہ مقامی اور بین الاقوامی سطح پر مستحق ہیں۔
نئی دہلی کے دلّی ہاٹ میں ہونے والے انناس فیسٹیول کے بارے میں میگھالیہ کے وزیر اعلیٰ جناب کے سنگما کے ایکس تھریڈ کے جواب میں، وزیر اعظم نے کہا؛
"انہیں یہ دیکھ کر خوشی ہو رہی ہے کہ میگھالیہ کے انناس کو وہ پہچان مل رہی ہے ، جس کے وہ مقامی اور بین الاقوامی سطح پر مستحق ہیں۔ اس طرح کی کوششیں نہ صرف ہمارے متنوع زرعی ورثے کے لیے باعث مسرت ہے بلکہ ہمارے کسانوں کو بھی بااختیار بناتی ہیں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8559
(
مکانات اور شہری غریبی کے خاتمے کی وزارت
پی ایم اے وائے  کے تحت 56،368 نئے مکانات کی منظوری
مرکزی منظوری اور مانیٹرنگ کمیٹی کا 53 واں اجلاس
"آئیے عمل اور تکمیل میں لگ جائیں": درگا شنکر مشرا
کل شام یہاں منعقدہ 53 ویں مرکزی منظوری اور مانیٹرنگ کمیٹی کے اجلاس میں پی ایم اے وائی- یو کے تحت 56،368 مکانات کی تعمیر کو منظوری دی گئی ہے۔
یہ مکانات پی ایم اے وائی- یو مشن کے مختلف عمودی منصوبوں کے تحت تعمیر کئے جائیں گے۔اس میٹنگ میں مجموعی طور پر 11 ریاستوں اور مرکز کے زیرانتظام علاقوں نے شرکت کی۔
ہاوسنگ اور شہری امور کی وزارت کے سکریٹری جناب درگا شنکر مشرا نے کہا کہ ،‘‘ اب ہمیں اس کے نفاذ اور تکمیل میں لگ جانا چاہئے ’’۔ انہوں نے ریاستوں اور مرکز کے زیرانتظام علاقوں پر زور دیا کہ عزم کے ساتھ مقررہ ایک میعاد کے اندر تمام مستحقین کے لئے پی ایم اے وائی- یو کے مکانات تیار کرکے ان کے حوالے کرنے کو صد فیصد یقینی بنایاجائے۔ میٹنگ میں شریک ریاستوں اور مرکز کے زیرانتظام علاقوں کو یہ ہدایت بھی دی گئی کہ وہ اس مشن کو مناسب طور پر انجام دینے اور اس کی نگرانی کرنے کے لئے آن لائن میکانزم استعمال کریں۔
ہاوسنگ اور شہری امور کی وزارت کے سکریٹری نے لائٹ ہاؤس پروجیکٹوں  اور ڈیمانسٹریشن ہاوسنگ پروجیکٹوں  کے پیش رفت کا بھی جائزہ لیا ۔ لائٹ ہاؤس پروجیکٹوں کا سنگ بنیاد عزت مآب وزیراعظم نے یکم جنوری 2021 کو رکھا تھا ۔ لائٹ ہاؤس پروجیکٹوں کے تحت مکانات کی تعمیر لکھنؤ، رانچی، راجکوٹ، اگرتلہ، چنئی اور اندور میں کی جارہی ہے۔ لائٹ ہاوس پروجیکٹوں کے ان مقامات کو تکنالوجی کی عملی میدان میں منتقلی کے لئے براہ راست لیباریٹریوں کے طور پر فروغ دینے کے لئے وزارت نے ٹیکنوگڑھویں کے لئے ایک آن لائن اندراج مہم شروع کیا ہے جس کا مقصد شہریوں کی بڑے پیمانے پر شراکت کی حوصلہ افزائی اور تکنیکی بیداری پیدا کرنا ، برسرموقع سیکھنا سمجھنا، مسائل کے حل کی صورت ڈھونڈنا ، تجربے سے گزرنا اور حوصلہ افزا جدت پسندی سے کام لینا ہے۔
ہاؤسنگ اور شہری امور کی وزارت کے سکریٹری نے یہ بھی بتایا کہ یہ مشن کس طرح خواتین کو بااختیار بنا رہا ہے جس کے لئے مستحق خواتین یا مشترکہ ملکیت کے نام گھر آلاٹ کئے جارہے ہیں۔ انہوں نے ریاستوں اور مرکز کے زیرانتظام علاقوں پر زور دیا کہ وہ ہر سطح پر وزارت کی طرف سے جاری مشورہ پر عمل کریں اور اس بات کو بنیادی طور پر یقینی بنائیں کہ پی ایم اے وائی –یو گھروں پر مستحق خواتین کے نام کی تختی لگے۔
‘‘سب کے لئے گھر ’’ کے تصور کے ساتھ ملک بھر میں تعمیر کو تیز کرنے اور مکمل کرنے اور ان کی حوالگی عمل میں لانے پر زور دیا گیا ہے۔ ہاوسنگ اور شہری امور کی وزارت 2022 تک شہری ہندوستان کے تمام مستحقین کو پختہ گھر فراہم کرنے کی پابند ہے۔’’
پی ایم اے وائی – یو مکانات کی تعمیر مختلف مراحل میں ہیں ۔ اب تک 73 لاکھ سے زیادہ مکانات کی بنیاد رکھ دی گئی ہے اور تقریباً 43 لاکھ مکانات بن چکے ہیں۔
وزارت خزانہ
انکم ٹیکس کے محکمہ نے ممبئی میں تلاشی مہم چلائی
نئی دہلی، 17 مارچ 2022:
انکم ٹیکس کے محکمہ نے 08 مارچ 2022 کو ممبئی کے ایک کیبل آپریٹر، ریاستی حکومت کے ایک ملازم اور ان سے جڑے کاروبار کے سلسلے میں ایک تلاشی مہم چلائی۔ اس تلاشی مہم میں ممبئی، پونے، سانگلی اور رتناگری میں واقع مجموعی طور پر 26 مقامات پر احاطہ کیا۔
اس تلاشی مہم کے دوران یہ پایا گیا کہ مہاراشٹر کے ایک مشہور سیاست داں کے ذریعہ 2017 میں داپولی میں ایک قطعہ آراضی کو ایک کروڑ روپئے میں خریدا گیا تھا، تاہم اس کی رجسٹری 2019 میں کرائی گئی تھی۔ بعد میں اس زمین کو 1.10 کروڑ میں ایک ایسے شخص کو فروخت کر دیا گیا جس کے خلاف 2020 میں تلاشی کاروائی کی گئی تھی۔ درمیان کی مدت میں، اسی زمین پر 2017 سے لے کر 2020 کے دوران ایک ریزارٹ بنایا گیا۔ اس زمین کی رجسٹری مذکورہ بالا سیاست داں کے نام ہونے تک اس ریزارٹ کی تعمیر کا خاطر خواہ کام مکمل ہو چکا تھا۔ بعد ازاں، مذکورہ سیاست داں کے ذریعہ 2020 میں اس پراپرٹی کو مذکورہ بالا آپریٹر کو فروخت کرنے تک وہ ریزارٹ تقریباً پوری طرح مکمل ہو چکا تھا۔ اس سے پتہ چلتا ہے کہ ریزارٹ کی تعمیر سے متعلق حقائق کے بارے میں رجسٹریشن اتھارٹیوں کو مطلع نہیں کیا گیا تھا اور اس کے مطابق دونوں مواقع پر یعنی 2019 اور 2020 میں زمین کی رجسٹری کے لیے صرف اسٹامپ ڈیوٹی کی ادائیگی کی گئی تھی۔ تلاشی کے دوران سامنے آئے حقائق سے پتہ چلا ہے کہ مذکورہ ریزارٹ کی تعمیر کا کام 2017 میں شروع ہوا تھا اور اس کی تعمیر پر چھ کروڑ روپئے سے زائد کے بقدر نقد رقم خرچ کی گئی۔ اس کی تعمیر کی لاگت کا حاب نہ تو تلاشی لیے گئے شخص اور نہ مذکورہ سیاست داں نے اپنی اکاؤنٹس کی کتابوں میں درج کیا ہے۔
ریاستی حکومت کے ملازم کی تلاشی سے پتہ چلا ہے کہ اس نے ، اس کے کنبہ اراکین اور رشتہ داروں نے گذشتہ دس برسوں کی مدت میں پونے، سانگلی اور بارامتی کے اہم علاقوں میں املاک کی شکل میں بڑی دولت جمع کی ہے۔ اس کنبہ کے پاس پونے میں ایک بنگلہ اور ایک فارم ہاؤس، تسگاؤں میں ایک شاندار فارم ہاؤس ، سانگلی میں دو بنگلے ، تنشک اور کیرٹ لین کے شوروم والے دو کمرشل کامپلیکس، پونے کے مختلف علاقوں میں پانچ فلیٹ، نوی ممبئی میں ایک فلیٹ، سانگلی، بارامتی اور پونے میں خالی پلاٹ ہے اور ان لوگوں نے گذشتہ سات برسوں کے دوران 100 ایکڑ سے زائد کھیتی کی زمین حاصل کی ہے۔ ان پراپرٹیوں کی حصولیابی کے ذرائع اور دوکانوں اور بنگلوں کے بڑے اندرونی حصوں پر خرچ کی گئی رقم کی تفصیلی جانچ کا عمل جاری ہے۔ مذکورہ بالا کنبہ الیکٹرانک سازو سامان کے شوروم، تنشک شوروم، شہری تعمیرات کے کاروبار، ریئل اسٹیٹ او رپائپ مینوفیکچرنگ کے کاروبار سمیت متعدد کاروبار کا مالک ہے۔
یہ پایا گیا ہے کہ اس مذکورہ بالا ملازم کے رشتہ داروں کے ذریعہ چلائے جا رہے تعمیراتی کاروبار کو ریاستی حکومت سے کئی ٹھیکے حاصل ہوئے تھے۔ تلاشی مہم کے دوران مجموعی طور 27 کروڑ روپئے کی فرضی خریداری اور فرضی ذیلی معاہدوں کے توسط سے ٹھیکوں کی لاگت میں ہیراپھیری کرنے سے متعلق شواہد بھی ملے ہیں۔ بارامتی میں زمین کی فروخت میں دو کروڑ کے بقدر نقد حصولیابی، جس کا کوئی حساب کتاب نہیں ہے، سے متعلق شواہد کا بھی پتہ چلا ہے۔ تعمیراتی کاموں میں ٹیکس چوری سے متعلق آگے کی تفتیش جاری ہے۔
تلاشی کی اس کاروائی کے نتیجہ میں 66 لاکھ روپئے نقد ضبط کیے گئے ہیں۔ اس تلاشی مہم کے دوران ضبط کیے گئے ڈجیٹل اعدادو شمار اور دستاویزی شواہد کا تجزیہ کیا جا رہا ہے اور اس سلسلے میں آگے کی تفتیش کا عمل جاری ہے۔
سٹرک ٹرانسپورٹ اور شاہراہوں کی وزارت
دنیا کا پہلا 200 میٹر لمبا بیمبوکریش بیریئر ’’باہو بلی‘‘ودربھ، مہاراشٹر میں وانی-وروڑا ہائی وےپر لگایا گیا
آتم نربھر بھارت کا مقصد حاصل کرنے کی جانب ایک غیر معمولی کامیابی دنیا کا پہلا 200 میٹر لمبا بیمبو کریش بیریئر تیار کرنے کے ساتھ حاصل کی گئی ہے جوکہ ودربھ، مہاراشٹر میں وانی-وروڑا ہائی وے پر لگایا گیا ہے۔
یہ بیمبو کریش بیریئر، جسے باہو بلی کا نام دیا گیا ہے، مختلف سرکاری اداروں جیسے کہ پیتم پور، اندور میں نیشنل آٹوموٹیو ٹیسٹ ٹریکس  میں سخت جانچ سے گزرااور رڑکی میں سینٹرل بلڈنگ ریسرچ انسٹی ٹیوٹ  میں کئے گئے فائر ریٹنگ ٹیسٹ کے دوران اسے کلاس 1 کا درجہ دیا گیا۔ اس کے علاوہ اسے انڈین روڈ کانگریس نے بھی تسلیم کیا ہے۔ بیمبو بیریئر کی ری سائیکلنگ ویلیو 50-70فیصد ہے جبکہ اسٹیل کے بیریئر کی 30-50 فیصد ہے۔
اس بیریئر کو بنانے میں استعمال ہونے والی بیمبو کی قسم بیمبوسا بالکوا ہے، جسے کریوسوٹ آئل سے ٹریٹ کیا گیا ہے اور اسے ری سائیکلڈ ہائی ڈینسٹی پولی ایتھیلین  سے کوٹ کیا گیا ہے۔ یہ کامیابی بیمبو کے شعبے اور مجموعی طور پر ہندوستان کے لیے قابل ذکر ہے، کیونکہ یہ کریش بیریئر اسٹیل کا ایک بہترین متبادل پیش کرتا ہے اور ماحولیاتی خدشات اور ان کے بعد کے مسائل کو حل کرتا ہے۔ اس کے علاوہ یہ اپنے آپ میں ایک دیہی اور زراعت موافق صنعت ہے جس سے اس کی اہمیت میں مزید اضافہ ہوجاتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 2316
(Visitor Counter : 62
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد179.53کروڑ سے زیادہ ہوگئی ہے
گذشتہ 24 گھنٹوں میں تقریباً 18.23 لاکھ کووڈ سے بچاؤ کے ٹیکے لگائے گئے
سر دست صحتیابی کی شرح 98.70 فیصد ہے
پچھلے 24 گھنٹوں میں 4,184 نئے معاملات سامنے آئے
بھارت میں زیرعلاج مریضوں کی تعداد فی الحال 44,488 ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.58 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں تقریباً 18.23 لاکھ  کووڈ سے بچاؤ کے ٹیکے لگائے گئے جس کے ساتھ ہی بھارت میں کووڈ-19 سے بچاؤ کے ٹیکہ کاری کی تعداد 179.53 کروڑ سے تجاوز کر گئی ہے۔
یہ کامیابی 2,09,22,227 اجلاسوں کے ذریعہ حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,02,375
|
|
دوسری خوراک
|
|
99,80,218
|
|
احتیاطی خوراک
|
|
42,79,747
|
|
صف اول کے کارکنان
|
|
پہلی خوراک
|
|
1,84,11,037
|
|
دوسری خوراک
|
|
1,74,68,936
|
|
احتیاطی خوراک
|
|
64,77,578
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,56,54,876
|
|
دوسری خوراک
|
|
3,24,98,481
|
|
18سے44برس کی عمرکےگروپ کےافراد
|
|
پہلی خوراک
|
|
55,29,72,639
|
|
دوسری خوراک
|
|
45,25,52,270
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,24,67,568
|
|
دوسری خوراک
|
|
18,20,74,949
|
|
60 سال سے زیادہ عمر کے افراد
|
|
پہلی خوراک
|
|
12,65,52,468
|
|
دوسری خوراک
|
|
11,33,93,853
|
|
احتیاطی خوراک
|
|
1,02,08,654
|
|
احتیاطی خوراک
|
|
2,09,65,979
|
|
کل تعداد
|
|
1,79,53,95,649
پچھلے 24 گھنٹوں میں 6,554مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت ہے۔
اس کے ساتھ ساتھ بھارت میں صحت یابی کی شرح 98.70 فیصد ہے۔
گذشتہ 24گھنٹے میں 4,184نئے معاملات کی رپورٹ موصول ہوئی ہے۔
بھارت میں سردست زیرعلاج مریضوں کی مجموعی تعداد اس وقت 44,488 ہے۔ ملک میں زیر علاج مریضوں کی تعدادکُل معاملات کے 0.10 فیصد پر مشتمل ہے۔
ملک بھر میں جانچ کی صلاحیت میں مسلسل توسیع کی جارہی ہے۔ گذشتہ 24 گھنٹوں میں مجموعی طور پر 8,73,974 ٹیسٹ کئے گئے۔بھارت میں اب تک مجموعی طور پر 77.60 کروڑ  ٹیسٹ کئے جاچکے ہیں۔
ایک جانب جب کہ ملک بھر میں جانچ کی صلاحیت میں وسعت دی جارہی ہے، لہٰذا ملک میں زیر علاج مریضوں کی ہفتہ وار شرح فی الحال 0.58فیصد جبکہ زیر علاج مریضوں کی یومیہ شرح 0.48 فیصد درج کی گئی ہے۔
وزارات ثقافت
خواتین کے عالمی دن کے موقع پر نیشنل گیلری آف ماڈرن آرٹ میں ہفتہ بھر کی تقریبات کا آج سے آغاز
تقریبات کا سلسلہ 7 سے 12 مارچ تک جاری رہے گا
نیشنل گیلری آف ماڈرن آرٹ 7 سے 12 مارچ 2023 تک خواتین کا عالمی دن ہفتہ بھر کی تقریبات کے ساتھ منا رہی ہے۔ اس سال کے جشن کا موضوع‘‘ڈیجیٹل: صنفی مساوات کے لئے جدت اور ٹیکنالوجی’’ ہے۔
تقریبات کا آغاز آج ایک نمائش کے ساتھ کیا گیا جس کا عنوان تھا- ’’समत्वंयोगउच्यते: فوٹو گرافی کے فن کا جشن‘‘۔ اِس میں 60 سے زیادہ ہم عصر خواتین فوٹوگرافروں کے فنی سفر کو سامنے لایا گیا ہے۔
میوزیم کے کلیکشن سے حوصلہ پانے والی خواتین فنکاروں کے لیے ایک گروپ پینٹنگ ورکشاپ کا اہتمام کیا گیا ہے۔ میوزیم بچوں کے لیے ایک خصوصی کتاب کی رونمائی کے ساتھ ساتھ فلم کی نمائش، لیکچرز، اور کیوریٹریل واک تھرو کے ایک تفریح سے بھرے ہفتہ کی میزبانی بھی کرے گا۔
این جی ایم اے کے پاس جدید اور عصری آرٹ کے شعبے میں ممتاز ہندوستانی خواتین کے کاموں کا ایک مجموعہ پہلے سے ہی موجود ہے جنہوں نے کئی آزمائشوں کا سامنا کرنے کے باوجود گزرتے برسوں میں اہم خدمات انجام دی ہیں اور وہ زندگی کے مختلف شعبوں سے تعلق رکھنے والی ماہر خواتین کو اپنی فنکارانہ اور فوٹو گرافی کی صلاحیتوں کو ظاہر کرنے کے لیے ایک پلیٹ فارم فراہم کرنے پر فخر محسوس کرتی ہیں۔
کامرس اور صنعت کی وزارتہ
کامرس ایند صنعت کے وزیر جناب پیوش گوئل نے صنعت اور تجارت کی انجمنوں کے ساتھ میٹنگ کی
نئی دلّی ،27 مئی / کامرس اینڈ صنعت کے مرکزی وزیر جناب پیوش گوئل نے آج یہاں صنعت اور تجارت کی انجمنوں کے ساتھ ویڈیو کانفرنس کے ذریعے میٹنگ کی۔ اِن انجمنوں کے ساتھ لاک ڈاؤن کے بعد سے یہ اُن کی پانچویں میٹنگ تھی ، جس میں کووڈ – 19 کے لاک ڈاؤن کے اثرات اور اُن کی سرگرمیوں میں رعایت کا جائزہ لیا گیا اور معیشت کو واپس پٹری پر لانے کے لئے ، اُن کے مشوروں کو نوٹ کیا گیا ۔
اس میٹنگ میں کامرس اور صنعت کے وزیر مملکت جناب سوم پرکاش اور جناب ایچ ایس پوری کے علاوہ صنعت و تجارت کی وزارت کے عہدیداروں نے شرکت کی ۔ جن انجمنوں نے میٹنگ میں شرکت کی ، اُن میں سی آئی آئی ، فکی ، ایسوچم ، نیسکوم ، پی ایچ ڈی سی آئی ، سی اے آئی ٹی ، ایف آئی ایس ایم ای ، لگھو اُدیوگ بھارتی ، ایس آئی اے ایم ، اے سی ایم اے ، آئی ایم ٹی ایم اے ، ایس آئی سی سی آئی ، ایف اے ایم ٹی ، آئی سی سی ، آئی ای ای ایم اے شامل تھیں ۔
انجمنوں سے خطاب کرتے ہوئے جناب گوئل نے کہا کہ مستقبل کا انتخاب ہمارا ہے اور یہ بہتر ہو گا کہ ہم کووڈ کے بعدکی مدت کے لئے بہتر نظریات ، نافذ کرنے کے لئے پختہ منصوبے اور بھارت کو ایک عالمی قوت بنانے کے لئے تیار رہیں اور کام کرنا شروع کریں ۔ وزیر اعظم کے عہد " جان بھی جہان بھی " کے بارے میں بات کرتے ہوئے وزیر موصوف نے کہا کہ معیشت کا خراب دور پورا ہو چکا ہے ۔ چیزیں اب بہتر ہو رہی ہیں اور فضاء میں بحالی کا ماحول ہے ۔ انہون نے کہا کہ آتم نربھر مہم کے تحت حکومت کے ذریعے کئے گئے اقدامات ملک کو معیشت سے لڑنے میں مدد دیں گے ۔
وزیر موصوف نے کہا کہ آتم نربھر بھارت ملک کی جانب دیکھنے کے لئے اور بیرونی ملکوں کے خلاف نہیں ہو گا بلکہ یہ نظریہ ایک ایسے پُر اعتماد ، خود کفیل اور ہمدرد ملک پر مبنی ہے ، جو سماج کے ہر طبقے کا خیال رکھتا ہے اور ملک کے تمام حصوں میں ترقی کو فروغ دیتا ہے ۔ جناب پیوش گوئل نے کہا کہ آزادی کے بعد پچھلی تین دہائیوں میں ملک میں ترقی ہوئی ہے لیکن اس میں شہروں پر توجہ مرکوز کی گئی ۔ دیہی اور پسماندہ علاقے اِس سے محروم رہے ، جس کی وجہ سے اِن علاقوں کے لاکھوں لوگوں کو روزگار اور مواقع کے لئے شہروں میں ہجرت کے لئے مجبور ہونا پڑا ۔ انہوں نے کہا کہ آتم نربھر بھارت بھارت کے 130 کروڑ شہریوں میں یکجہتی کا جذبہ پیدا کرے گا ۔ یہ بھارتی کمپنیوں کی مدد کرے گا ۔ انہوں نے کہا کہ یہ بہت افسوسناک ہے کہ ہم فرنیچر ، کھلونے ، اسپورٹس شوز جیسی بہت سی عام استعمال ہونے والی اشیاء کو درآمد کر رہے ہیں اور یہ اِس حقیقت کے باوجود ہے کہ ملک میں تکنیکی قوت کے ساتھ ساتھ ہنرمند افرادی قوت موجود ہے ۔ ان چیزوں میں تبدیلی کی ضرورت ہے ۔
جناب گوئل نے صنعت پر زور دیا کہ وہ پائیدار اور جدید نظریات پر غور کرتے ہوئے اِس سلسلے میں کوششیں کرے ۔ انہوں نے کہا کہ کووڈ - 19 کے خلاف لڑائی تنہا حکومت کے ذریعے نہیں لڑی جا سکتی ، یہ پورے ملک کی لڑائی ہے اور سبھی فریقوں کو اِس میں اہم اور مثبت رول ادا کرنا ہوگا ۔ وزیر موصوف نے انجمنوں کو یقین دلایا کہ اُن کے مشوروں پر غور کیا گیا ہے اور اُن کے معقول اور حقیقی مطالبوں پر وقت پر کارروائی کی گئی ہے ۔
۔۔۔۔۔۔۔۔۔۔۔۔۔۔۔۔۔۔
 
U. No. 2838
(
زراعت اور کاشتکاروں کی فلاح و بہبود کی وزارت
چھوٹے اور غریب کسانوں کی مدد کے لیے اسکیموں کا نفاذ
محکمہ زراعت، تعاون اور کسانوں کی بہبود  کی بیشتر اسکیمیں ملک میں چھوٹے اور پسماندہ کسانوں کے مفاد کے لیے ہیں۔ ان اسکیموں کی تفصیلات ضمیمہ I میں دی گئی ہیں ۔
مرکز کے تحت چلنے والی اسکیموں سے مستفید کسانوں کی تفصیلات بنیادی طور پر ریاستی حکومتوں کے ذریعے تیار کی جاتی ہیں۔ مرکزی کی شعبہ جاتی اسکیموں جیسے پی ایم - کسان، پردھان منتری کسان ماندھن یوجنا  اور پردھان منتری فصل بیمہ یوجنا  کے اعداد و شمار ضمیمہ II میں دیے گئے ہیں ۔
یہ معلومات آج راجیہ سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے تحریری جواب میں دی۔
ضمیمہ I کے لیے یہاں کلک کریں
ضمیمہ II کے لیے یہاں کلک کریں
قانون اور انصاف کی وزارت
مدھیہ پردیش ہائی کورٹ میں چھ نئے ججوں کی تقرری
نئی دہلی، 18 جون 2021: صدر جمہوریہ نے دستور ہند کی دفعہ 217 کی شق  کے ذریعے حاصل اختیارات کا استعمال کرتے ہوئے جناب انل ورما، جناب ارون کمار شرما، جناب ستیندر کمار سنگھ، محترمہ سنیتا یادو، جناب دیپک کمار اگروال اور جناب راجیندر کمار  کی مدھیہ پردیش ہائی کورٹ کے جج کی حیثیت سے تقرری کی۔ اس سلسلے میں محکمہ انصاف، وزارت قانون و انصاف کی جانب سے آج نوٹیفکیشن جاری کیا گیا ہے۔
جناب انل ورما، بی ایس سی، ایل ایل بی، نے 27.08.1987 کو جوڈیشیل سروس میں شمولیت اختیار کی تھی۔ انھوں نے ایڈیشنل ڈسٹرکٹ اور سیشنز ٹیکم گڑھ، اندور، پرنسپل جج فیملی کورٹ چھترپور،، ڈسٹرکٹ و سیشن جج ٹیکم گڑھ کی حیثیت کام کیا ہے۔ فی الحال وہ طھترپور میں 28 مارچ 2019 سے ضلع و سیشن جج کے بطور خدمات انجام دے رہے ہیں۔
جناب ستریندر کمار سنگھ، بی ایس سی، ایل ایل بی نے 28 نومبر 1987 کو عدالتہ خدمات میمیں شمولیت اختیار کی تھی۔ انھوں نے مدھیہ پردیش ہائی کورٹ جبل پور میں او ایس ڈی/ ایڈیشنل رجسٹرار/رجسٹرار ، اسپیشل جج ایس سی۔ ایس ٹی ایکٹ اور اجین کے پہلے اے اور اے ڈی جے، ضلع و سیشن جج علیراج پور، اجین اور پرنسپل رجسٹرار  مدھیہ ہردیش ہائی کورٹ جبل پور کے طور پر کام کیا ہے۔ فی الحال وہ حکومت مدھیہ پردیش میں پرنسپل سیکرٹری، محکمہ لاء اینڈ افیئرز ، بھوپال میں 14 مئی 2018 سے برسر خدمت ہیں۔
جناب ارون کمار شرما، بی ایس سی، ایل ایل بی نے 27.08.1987 کو عدالتی خدمات میں شمولیت اختیار کی۔ انھوں نے ٹیکم گڑھ، اندور میں ایڈیشنل ڈسٹرکٹ اینڈ سیشن جج، چیف جسٹس آف فیملی کورٹ، چھتر پور، ڈسٹرکٹ اینڈ سیشن جج، ٹیکم گڑھ میں خدمات انجام دیں ۔ وہ اس وقت 28 مارچ 2019 سے سے چھتر پور کے ضلعی اور سیشن جج کے طور پر خدمات انجام دے رہے ہیں ۔
محترمہ سنیتا یادو بی ایس سی، ایل ایل بی نے 07.09.1987 کو عدالتی ملازمت میں شمولیت اختیار کی۔ انھوں نے مورینا میں پہلے ایڈیشنل ڈسٹرکٹ جج، دہلی کے بجلی ریگولیٹری کمیشن  میں ایگزیکٹو ڈائریکٹر ، گوالیار کی خصوصی جج، ایس سی/ ایس ٹی قانون اور اشوک نگر میں ڈسٹرکٹ اینڈ سیشن جج کے طور پر خدمات انجام دیں۔ وہ اس وقت 03.07.2017 سے دتیا کے ڈسٹرکٹ اینڈ سیشن جج کے طور پر خدمات انجام دے رہی ہیں۔
جناب دیپک کمار اگروال بی ایس سی، ایل ایل بی نے 01.09.1987 کو عدالتی خدمات میں شمولیت اختیار کی۔ انھوں نے اندور کے علاوہ ڈسٹرکٹ اینڈ سیشن جج، ایڈیشنل ڈسٹرکٹ اینڈ سیشن جج، بھنڈ ڈسٹرکٹ خصوصی جج ایٹروسٹیز، اور بالاگھاٹ کے ڈسٹرکٹ اینڈ سیشن جج کے طور پر خدمات انجام دیں۔ وہ اس وقت 01.12.2018 سے گوالیار کے ڈسٹرکٹ اینڈ سیشن جج کے طور پر خدمات انجام دے رہے ہیں ۔
جناب راجندر کمار  بی اے، ایل ایل بی نے 28.09.1987 کو عدالتی سروس میں شمولیت اختیار کی۔ انھوں نے ضلعی صارفین کے تنازعات کے ازالے کے فورم، کھنڈوا، قانون اور قانون ساز محکمے کے سکریٹری، حکومت مدھیہ پردیش، دیواس میں ایڈیشنل ڈسٹرکٹ اینڈ سیشن جج، ڈسٹرکٹ اینڈ سیشن جج، علی راج پور، راج گڑھ چیف جسٹس آف فیملی کورٹ، بھوپال کے طور پر خدمات انجام دیں۔ وہ اس وقت 01.12.2018 سے بھوپال کے ڈسٹرکٹ اینڈ سیشن جج کے طور پر برسرِ کار ہیں۔
الیکٹرانکس اور اطلاعات تکنالوجی کی وزارت
مائی گوو نے 14 ایپی سوڈز پر مشتمل سیریز ‘‘ سب کا وکاس مہا کوئز’’ کا آغاز کیا
سیریز کا مقصد شرکاء میں مختلف سرکاری اسکیموں اور اقدامات کے تئیں بیداری لانا ہے
وزیراعظم جناب نریندر مودی کی سربراہی والی حکومت آتم نربھر بھارت کی تعمیر کے لئے ‘‘ سب کا ساتھ، سب کا وکاس، سب کا وشواس، سب کا پریاس’’ کے نظریات پر عہد بستہ ہے۔
اچھی حکمرانی کے بارے میں شہریوں میں بیداری پیدا کرنے کے لئے مائی گوو نے یکم مارچ 2022 کو سب کا وکاس مہا کوئز کا آغاز کیا ہے۔ یہ سال بھر تک چلنے والا پروجیکٹ ہے اور اس میں 14 ایپی سوڈ ہوں گے اور یہ سب کوئز ڈاٹ مائی گوو ڈاٹ ان پر ہوں گے۔
سب کا وکاس مہا کوئز سیریز کا مقصد شرکاء کو مختلف سرکاری اسکیموں اور اقدامات کے بارے میں معلومات فراہم کرنا ہے۔ حکومت سماج کے غریب اور محروم طبقوں پر خاص توجہ کے ساتھ تمام شہریوں کی جامع بہبود کے لئے مختلف پروگراموں اور اسکیموں کے ذریعے ملک کے تمام شہریوں کو بنیادی ضروریات کی فراہمی کو یقینی بنانے کے لئے کام کر رہی ہے۔
ان میں وہ یوجنائیں بھی شامل ہیں، جن کے نتیجے میں بے شمار مکانات تعمیر کئے گئے۔  پانی کے کنکشن دیئے گئے۔ ، بینک کھاتے کسانوں کو فائدوں کی براہ راست منتقلی ، یا مفت گیس کنکشن فراہم کئے گئے  اور اس کے علاوہ بھی بے شمار ایسے اقدامات ، جس سے غریبوں کی زندگی میں زبردست تبدیلیاں آئیں۔
کوئز میں حصہ کس طرح لیں:
1.کوئز ڈاٹ مائی گوو ڈاٹ اِن پر لاگ کریں
2.فلیگ شپ اسکیموں پر کُل 14 کوئز میں سے کوئی ایک منتخب کریں
3. گزشتہ کوئز مکمل ہونے کے بعد دوسری کوئز شروع ہوگی
4.کوئز ہندی اور انگریزی میں اور دیگر تمام اہم زبانوں میں دستیاب ہوگی۔
5.ہر ہفتے ٹاپ کے ایک ہزار جیتنے والوں کے ناموں کا اعلان کیا جائے گا اور ہر فاتح کو 2000 روپے دیئے جائیں گے
6.کوئی بھی حصہ لینے والا ایک کوئز میں ایک ہی مرتبہ حصہ لے سکتا ہے۔ ایک شخص کی جانب سے کئی درخواستوں پر غور نہیں کیا جائے گا اور اسے نظر انداز کیا جائے گا
7.باون  ہفتے ختم ہونے پر تمام کوئز میں حصہ لینے والوں کے لئے بمپر پرائز ہوگا
8.یہ مقررہ وقت کے اندر کا کوئیز ہوگا اور 20 سوالوں کے جواب 700 سکنڈ میں دینے ہوں گے
پہلی کوئز پردھان منتری غریب کلیان ان یوجنا  پر ہوگی۔ پی ایم جی کے اے وائی غریبوں کے لئے پیکیج ہے، جو کووڈ-19 کے سبب آئی رکاوٹوں کی وجہ سے غریبوں کو درپیش آزمائشوں کو کم کرنے کے لئے۔
مائی گوو شہریوں کو دعوت دیتا ہے کہ نئے ہندوستان کے بارے میں اپنی معلومات کو آزمائیں اور ایک سال تک ہر ہفتے دس لاکھ روپے کے نقد انعامات کو جیتیں۔ کوئز ڈاٹ مائی گووڈاٹ اِن پر وزٹ کریں۔
وزیراعظم کا دفتر
وزیر اعظم کو بھوٹان کے اعلیٰ ترین شہری ایوارڈ سے نوازا گیا
میں اس گرمجوشانہ عمل سے ازحد متاثر ہوں اور بھوٹان کے بادشاہ محترم کا شکریہ ادا کرتا ہوں: وزیر اعظم
نئی دہلی، 17 دسمبر 2021:
بھوٹان کے بادشاہ جہاں پناہ نریش جگمے کھیسر نامگیال وانگ چک نے ملک کے نیشنل ڈے کےموقع پر وزیر اعظم جناب نریندر مودی کو ملک کے اعلیٰ ترین شہری ایوارڈ ’آرڈر آف دی ڈرک گیالپو‘ سے نوازا ہے۔ جناب مودی نے اس گرمجوشانہ عمل کے لیے بھوٹان کے بادشاہ محترم کے تئیں اظہار تشکر کیا۔
بھوٹان کے وزیر اعظم کے ذریعہ کیےگئے ٹوئیٹ کے جواب میں ٹوئیٹس کے ایک سلسلے تحت وزیر اعظم نے کہا؛
’’شکریہ ، لیون چین @ پی ایم بھوٹان! میں اس گرمجوشانہ عمل سے ازحد متاثر ہوں اور بھوٹان کے بادشاہ محترم کے تئیں اظہار تشکر کرتا ہوں۔
مجھے بھوٹان کے اپنے بھائی۔بہنوں سے ڈھیر ساری محبت حاصل ہوئی ہے ، اور میں بھوٹان کے نیشنل ڈے کے مبارک موقع پر ان سبھی کو مبارکباد پیش کرتا ہوں۔
میں بھوٹان کی ہمہ گیر ترقی کے منفرد ماڈل اور عمیق روحانی طرز حیات کے لیے اس کی ستائش کرتا ہوں۔ یکے بعد دیگرے ڈرک گیالپوز- محترم بادشاہوں نے – اس ملک کو ایک مخصوص شناخت دی ہے اور ہمسائے سے دوستی کے اُس خصوصی رشتے کو پروان چڑھایا ہے جو ہمارے ممالک آپس میں ساجھا کرتے ہیں۔
بھارت بھوٹان کو اپنے ایک سب سے قریبی دوست اور ہمسائے کے طور پر ہمیشہ عزیز رکھے گا اور ہر ممکنہ طریقے سے بھوٹان کے ترقی کے سفر میں تعاون دینا جاری رکھے گا۔
وزیراعظم کا دفتر
وزیراعظم 12 نومبر کو آر بی آئی کے دو اختراعی گاہکوں پر مرکوز اقدامات کا آغاز کریں گے
وزیراعظم جناب نریندر مودی 12 نومبر 2021 کو صبح 11 بجے ویڈیو کانفرنسنگ کے ذریعے ریزرو بینک آف انڈیا کے دو اختراعی گاہکوں پر مرکوز مہمات کا آغاز کریں گے۔ یہ مہمات آر بی آئی کی براہ راست خوردہ اسکیم اور ریزروبینک - مربوط محتسب اسکیمیں ہیں۔
آر بی آئی ریٹیل ڈائریکٹ اسکیم کا مقصد خوردہ سرمایہ کاروں کے لئے سرکاری سکیورٹیز مارکیٹ تک رسائی میں اضافہ کرنا ہے۔ اس کے تحت خوردہ سرمایہ کاروں کیلئے حکومت ہند اور ریاستی حکومتوں کے ذریعے جاری سکیورٹیز میں براہ راست سرمایہ کاری کا راستہ کھل جائے گا۔ سرمایہ کار آر بی آئی کے ساتھ مفت اپنی سرکاری سکیورٹیز کا اکاؤنٹ آن لائن کھول سکیں گے اور آسانی سے اُس کو بحال رکھ سکیں گے۔
بھارتی ریزرو بینک - مربوط محتسب اسکیم کا مقصد آر بی آئی کے ماتحت چل رہے اداروں کے بر خلاف گاہکوں کی شکایت کے حل کے لئے شکایات کے ازالے کے نظام کو مزید بہتر بنا نا ہے۔ اسکیم کی مرکزی تھیم، شکایتوں کو درج کرنے کی خاطر گاہکوں کے لئے وَن پورٹل، وَن ای- میل اور وَن ایڈریس کے ساتھ ’وَن نیشن - وَن محتسب ‘پر مبنی ہے۔ گاہکوں کو اپنی شکایات درج کرنے ، دستاویزات جمع کرنے، اسٹیٹس کا پتہ لگانے اور فیڈ بیک فراہم کرنے کے لئے حوالہ جات کا ایک واحد پوائنٹ ہوگا۔ گاہکوں کے لئے ایک کثیر زبانی ٹول فری نمبر فراہم کیا جائے گا، تاکہ وہ شکایات کے ازالے اور شکایات درج کرنے میں کسی بھی طرح کی دشواری یا معلومات کے لئے مدد حاصل کر سکیں ۔
اس تقریب میں مرکزی وزیر خزانہ اور آر بی آئی کے گورنر بھی شریک ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔ ق ر
12734U-
(